CELEX: 32012R0612
Language: el
Date: 2012-07-09 00:00:00
Title: Κανονισμός (ΕΕ) αριθ. 612/2012 της Επιτροπής, της 9ης Ιουλίου 2012 , περί τροποποιήσεως των παραρτημάτων II και III του κανονισμού (ΕΚ) αριθ. 1072/2009 του Ευρωπαϊκού Κοινοβουλίου και του Συμβουλίου για τους κοινούς κανόνες πρόσβασης στην αγορά διεθνών οδικών εμπορευματικών μεταφορών  Κείμενο που παρουσιάζει ενδιαφέρον για τον ΕΟΧ

10.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 178/5
            
         ΚΑΝΟΝΙΣΜΌΣ (ΕΕ) αριθ. 612/2012 ΤΗΣ ΕΠΙΤΡΟΠΉΣ
   της 9ης Ιουλίου 2012
   περί τροποποιήσεως των παραρτημάτων II και III του κανονισμού (ΕΚ) αριθ. 1072/2009 του Ευρωπαϊκού Κοινοβουλίου και του Συμβουλίου για τους κοινούς κανόνες πρόσβασης στην αγορά διεθνών οδικών εμπορευματικών μεταφορών
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1072/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, για τους κοινούς κανόνες πρόσβασης στην αγορά διεθνών οδικών εμπορευματικών μεταφορών (1), και ιδίως το άρθρο 4 παράγραφος 4 και το άρθρο 5 παράγραφος 5,
   Εκτιμώντας τα ακόλουθα:
   
               (1)
            
            
               Το χρώμα του υποδείγματος κοινοτικής άδειας καθορίζεται στο παράρτημα II του κανονισμού (ΕΚ) αριθ. 1072/2009 ως «Χρώμα Pantone ανοιχτό γαλάζιο».
            
         
               (2)
            
            
               Το χρώμα του υποδείγματος βεβαίωσης οδηγού καθορίζεται στο παράρτημα III του κανονισμού (ΕΚ) αριθ. 1072/2009 ως «Χρώμα Pantone ροζ».
            
         
               (3)
            
            
               Είναι αναγκαίο να εξειδικευθεί ακριβέστερα το χρώμα, ώστε να ενθαρρυνθεί η ομοιογενής και ομοιόμορφη ερμηνεία και εφαρμογή του κανονισμού (ΕΚ) αριθ. 1072/2009.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που αναφέρεται στο άρθρο 15 του κανονισμού (ΕΚ) αριθ. 1072/2009,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 1072/2009 τροποποιείται ως εξής:
   
               1)
            
            
               Στο παράρτημα II, στην τέταρτη γραμμή, η φράση «Χρώμα Pantone ανοιχτό γαλάζιο, χαρτί μεγέθους DIN A4 από κυτταρίνη, 100 g/m2 ή περισσότερο» αντικαθίσταται από την εξής:
               «Χρώμα Pantone ανοιχτό γαλάζιο 290, ή το πλησιέστερο δυνατό χρώμα, χαρτί μεγέθους DIN A4 από κυτταρίνη, 100 g/m2 ή περισσότερο».
            
         
               2)
            
            
               Στο παράρτημα III, στην τέταρτη γραμμή, η φράση «Χρώμα Pantone ροζ, χαρτί μεγέθους DIN A4 από κυτταρίνη, 100 g/m2 ή περισσότερο» αντικαθίσταται από την εξής:
               «Χρώμα Pantone ροζ 182, ή το πλησιέστερο δυνατό χρώμα, χαρτί μεγέθους DIN A4 από κυτταρίνη, 100 g/m2 ή περισσότερο».
            
         Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Ιουλίου 2012.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 300 της 14.11.2009, σ. 72.